Document ID: 31994L0069

ΟΔΗΓΙΑ 94/69/ΕΚ ΤΗΣ ΕΠΙΤΡΟΠΗΣ της 19ης Δεκεμβρίου 1994 για εικοστή πρώτη προσαρμογή στην τεχνική πρόοδο της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών (1), όπως τροποποιήθηκε τελευταία από την οδηγία 93/101/ΕΚ της Επιτροπής (2), και ιδίως το άρθρο 28,
Εκτιμώντας:
ότι, το παράρτημα Ι της οδηγίας 67/548/ΕΟΚ περιλαμβάνει κατάλογο επικίνδυνων ουσιών, καθώς και στοιχεία σχετικά με τις διαδικασίες ταξινόμησης και επισήμανσης καθεμίας από τις ουσίες αυτές 7 ότι, από τις τρέχουσες επιστημονικές και τεχνικές γνώσεις προκύπτει ότι ο κατάλογος των επικίνδυνων ουσιών του παραρτήματος Ι πρέπει να προσαρμοστεί και να συμπληρωθεί προκειμένου να περιλάβει ιδίως ορισμένα σύμπλοκα παράγωγα του άνθρακα και του πετρελαίου και ότι είναι, αναγκαίο να τροποποιηθεί ο πρόλογος του παραρτήματος Ι ώστε να περιλάβει σημειώσεις και στοιχεία σχετικά με την ταυτοποίηση και ταξινόμηση συμπλόκων παραγώγων του άνθρακα και του πετρελαίου και των αντιστοίχων παρασκευασμάτων τους 7 ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές των επικίνδυνων ουσιών και παρασκευασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα Ι της οδηγίας 67/548/ΕΟΚ τροποποιείται ως εξής:
1. ο πρόλογος που παρατίθεται στο παράρτημα Ι της παρούσας οδηγίας αντικαθιστά τον πρόλογο του παραρτήματος Ι 7 2. τα στοιχεία που αναγράφονται στο παράρτημα Ι της παρούσας οδηγίας αντικαθιστούν τα αντίστοιχα στοιχεία του παραρτήματος Ι της οδηγίας 67/548/ΕΟΚ 7 3. τα στοιχεία που αναγράφονται στο παράρτημα ΙΙ της παρούσας οδηγίας προστίθενται στο παράρτημα Ι της οδηγίας 67/548/ΕΟΚ.
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Σεπτεμβρίου 1996. Ενημερώνουν αμέσως την Επιτροπή σχετικά.
Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.
Άρθρο 3
Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 19 Δεκεμβρίου 1994.

Labels: 12
3
15
20